钦定古今图书集成/理学汇编/字学典/第145卷 > 《汾州府志书》 > 《宁乡县》
## 钦定古今图书集成/理学汇编/字学典/第145卷 > 《汾州府志书》 > 《宁乡县》

孟子之“舍”，楚骚之些子夜，读曲之侬，顾况之囝，韩魏
公之絮，传奇之不剌之波，扬子云作《方言》，其集大成
者欤？子云多识奇字，郭景纯《音义》尚侯葩流风馀韵，
学者艰涩聱牙，不易上口。是《方言》巴人下里之易，而
耆儒宿学所难也。盖五方各有风气，其言各有土音，
多有声无字，清浊开阖少迁就失所，不惟不能通之
遐迩，即土著者且不解其为何语矣。譬之《考工记》一
贱工所优为，而《周礼》“亹亹”详之；譬之《尔雅》祖孙、父子、
姻戚、朋友，不待学而知，而姬公沾沾𧮪之。博雅君子
以通天下之志，以类万物之情，亦或有所取焉。
外祖父谓之“简爷”，外祖母谓之“简婆”，我谓之“咩。”〈读从中原
音韵〉《媳妇》谓之膝。

小磨曰“拨赖。”“鼠”曰“孤儿。”“承尘”曰“顶幔。”“钮扣”曰《圪答。儿》
“鼗”曰“拨唻。”〈读赖上声〉《敱
拨》唻者、摆也。窟窿者、孔也。窟𪢮者、圈也。《圪拉》〈去声〉者，隙
也。窟，垒。〈去声〉者。块也。《搏剌》者。拨也。《掇》者，坠也。〈诸师反〉推
委不前也。

《敌流》者，丢也，只手携物也。《搏立》者，手足乱动也。
《独隆》者东也，革声也。《特阑》者耽也，金声也。《仄陵》者，铮
也，《搏棱》者崩也，皆丝声。铮从弦，崩从手也。弦声一而
轻，手声重而纷也。

《搏策》者，竹木投地，凡声而不韵者也。《蜀剌》者，摔也，物
散落而飒飒然也。

骂谓之“卷。”倘不浪闷闷然者也。棱〈去声〉《腾虎》言其憨也。
《大馒馒》言其痴也。

《雷堆》，言不振刷也。盖辜昏浊之讥也。《窊》！〈去声〉“利”，卑污之
诮也。“《缘竿子槁》葬”而两人扛也。

掇龊犹撺掇也。疙剌，搅乱之，使自沮也。捋练刁难勒
掯之也。疙捋，故相左也，又意所不顺也。搔人俾甚痒，
亦谓之“疙捋。”

梭利者，细也，便捷而详密也。“耶撘没剌”，不著意也。